Arheološka kultura
<s>Arheološka kultura je termin iz arheologije koji se koristi za klasifikaciju grupa arheoloških artefakata koji potječu iz jednog vremenskog perioda, karakterističnih po lokalnim specifičnostima i koncentriranih na određenom teritoriju.</s>

<s>Arheološka kultura se najčešće definira na bazi karakterističnih artefakata, kao što su; grnčarija, kameno oruđe, oružje i nakit, ali i po načinu stanovanja i pogrebnim običajima.</s><s>Ponekad i po arheološkom lokalitetu gdje su prvi put otkriveni najtipičniji artefakti određene kulture, kao što je to slučaj Vučedolske kulture.</s>

<s>Arheološke kulture često koincidiraju sa određenim grupama drevnog naroda, uključujući etničke grupe.</s><s>Ponekad je moguće povezati određene arheološke kulture sa plemenima koja su poznata iz pisanih izvori.</s><s>Međutim sličnost među elementima materijalne kulture ne reflektira uvijek etničku grupu ili zajednicu u kojoj je nastala.</s>

<s>Sličnosti u načinu života i materijalnoj kulturi različitih plemena mogu nastati nezavisno, ukoliko vladaju slične socijalne i geografske prilike.</s><s>Pojedini kulturni elementi mogu se pojaviti kao rezultat širenja ideja ili migracije ljudi koji su nosioci te kulture - dakle biti posuđeni.</s><s>Proučavanje porijekla, širenja i nestajanja arheoloških kultura omogućuju rekonstrukciju prahistorijskih plemena
i naroda.</s>

<s>Termin arheološka kultura, prvi je upotrijebio danski arheolog Christian Jürgensen Thomsen 1836 u svom djelu - Ledetraad til nordisk Oldkyndighed (Vodič po sjevernjačkim starinama), on je zaslužan i za baznu periodizaciju prahistorije na; Kameno, Brončano i Željezno doba.</s>

<s>Izvori</s>

<s>Vanjske veze</s>

<s>What is an archaeological culture?</s>

<s>Arheološke kulture
Arheologija</s>

